Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
13. marca 2002
K materiálu č. 1658/2002
K bodu č. 7

     

S T A N O V I S K O

k návrhu nariadenia vlády Slovenskej republiky, ktorým sa mení a dopľňa nariadenie vlády Slovenskej republiky č. 394/1999 Z.z., ktorým sa ustanovujú podrobnosti o technických požiadavkách na výrobky z hľadiska elektromagnetickej kompatibility    

I
Návrh nariadenia vlády SR, ktorým sa mení a dopĺňa nariadenie vlády SR č. 394/1999 Z.z., ktorým sa ustanovujú podrobnosti o technických požiadavkách na výrobky z hľadiska elektromagnetickej kompatibility predkladá na rokovanie vlády SR na základe plánu legislatívnych úloh vlády SR pre rok 2001 predseda Úradu pre normalizáciu, metrológiu a skúšobníctvo SR.
II
Cieľom právnej úpravy je ochrana života a zdravia osôb, majetku a životného prostredia pred nebezpečnými alebo zdraviu škodlivými výrobkami.
III
Návrh patrí svojou problematikou medzi priority aproximácie práva podľa čl. 70 Európskej dohody o pridružení (ochrana zdravia a života ľudí, zvierat a rastlín, ochrana spotrebiteľa, technické pravidlá a normy) a rovnako medzi prioritné oblasti harmonizácie práva, ktoré sú obsiahnuté v Príprave asociovaných krajín strednej a východnej Európy na integráciu do vnútorného trhu únie (Biela kniha) – kapitola II „Voľný pohyb a bezpečnosť priemyselných výrobkov“. Návrh je rovnako prioritou podľa NPAA a Partnerstva pre vstup.
IV
Vzhľadom k tomu, že predkladateľ akceptoval pripomienky v predchádzajúcom legislatívnom procese, k predkladanému návrhu nariadenia neuplatňuje sekcia Inštitút pre aproximáciu práva ÚV SR žiadne zásadné pripomienky.

Bratislava | 08.03.2002
Vypracoval: | Mgr. Peter Baranay
Tel.: | 57295609

JUDr. Mária Krošlákovágenerálna riaditeľka